Genforeningen: Fra ‘Frø af ugræs er føget over hegnet’ til ‘Frygt for andre har hersket på vor egn her’

Mandag sendte DR3 i anledning af 100-året for Genforeningen live fra Folkehjem i Aabenraa. Et to timer langt show, der blandt andet inkluderede Sigurd Barretts nyfortolkning af Johan Ottesens historiske folkevise ‘Det haver så nyeligen regnet’ fra 1890. Grænseforeningen har længe været et blødt radikalt organ, men det er nu alligevel et kvanteskridt. ‘Frø af ugræs er føget over hegnet’ bliver til ‘Frygt for andre har hersket på vor egn her’, og det der oprindeligt var en sang der skulle give håb om frihed, er nu en sang om mellemfolkelig rummelighed.

En folkevise skal i sagens natur ikke være en vise ‘alle kan synge med på’, og mon ikke Barretts købeværk bliver et parentes i historien. Nyd istedet Aksel Schiøtz’ 1946-udgave. Perfekt. Intet mindre. Her lidt fra et læserbrev i JyskeVestkysten af cand.mag. Henrik Petersen – Censur af Sønderjyllands nationalsang 100 år efter.

“… I en direkte transmission fra Folkehjem i forbindelse med 100-året for den sønderjyske folkeafstemning fik Danmarks Radios ordrige, men sørgeligt uvidende ekspertpanel uimodsagt lov til at konkludere, at tiden også er løbet fra Sønderjyllands nationalsang. Johan Ottosens smukke og vemodige hymne ‘Det haver så nyligen regnet’ blev skrevet i anledning af sønderjydernes besøg i København i 1890, på et tidspunkt hvor alle håb for de danske sønderjyder lod til at være ude, og efterfølgende forbudt af de prøjsiske magthavere. 100 år efter genforeningen ønsker Grænseforeningens Marie de Fine Licht og sangeren Sigurd Barrett sangen skrevet om. De synes, at linjen ‘Frø af ugræs er føget over hegnet’ er et hadefuldt og ekskluderende budskab, der ikke passer ind i vor moderne og rummelige tid. … ‘Det haver så nyligen regnet’ har i sin oprindelige form givet utallige mennesker håb – såvel i den sønderjyske udlændighedstid som under 2. Verdenskrig. I begge tilfælde blev sangen forbudt af tyskerne. Begge gange primært pga. linjen ‘Frø af ugræs er føget over hegnet’, som Sigurd Barret og Grænseforeningen på selve afstemningsdagen gjorde sig til fortalere for at censurere bort. Dette overgreb på vor nationalsang er et slag i ansigtet på alle sønderjyder. Det er en direkte hån mod os, mod vor historie…”

(Grafik: Facebook/Grænseforeningen)

Original (Johan Ottesen, 1890)

“Det haver så nyeligen regnet,

det har stormet og pisket i vor lund.

Frø af ugræs er føget over hegnet,

åg på nakke og lås for vor mund.

Årets løb har sin lov,

der blev lyst i vor skov,

ak, hvor kort, indtil alt er stormens rov! Det har regnet – men regnen gav grøde,

det har stormet, men stormen gjorde stærk.

Som de tro’de at skoven alt var øde,

så de vårkraftens spirende værk.

For de gamle som faldt,

er der ny overalt,

de vil møde, hvergang der bliver kaldt.”

Nyfortolkning (Sigurd Barrett, 2019)

“Det har været et vildt og voldsomt regnvejr

Og det drypper fra træerne endnu.

Frygt for andre har hersket på vor egn her

Fremmedhad sprængte tillidsbånd itu.

Det giver lysere vejr, når man rummer enhver

Og har folket og sammenholdet kær. Det har været et voldsomt vejr herhjemme

Stormen tog hvert et nyudsprunget blad

Vi har hørt frygtens onde kolde stemme

Den har prædiket om fjendtlighed og had

Og når intet var trygt, har i afmagt vi søgt

Denne stemme som spreder angst og frygt

Men med stemmer skal frygten overvindes

Står vi sammen vil lyset bryde frem…”

The URI to TrackBack this entry is: http://www.uriasposten.net/archives/108183/trackback